### Beslutning

Taget til efterretning.

### Sagsfremstilling

## Resume og sagens baggrund

Virksomhederne i [adresse] har i længere tid arbejdet med spørgsmålet, om hvorvidt det er muligt at nyttiggøre de meget store mængder overskudsvarme i stedet for at energien blot forsvinder i atmosfæren. Dette arbejde har resulteret i forskellige analyser, som peger på at det er muligt at genanvende denne varme i nye eller eksisterende fjernvarmenet. Efterfølgende har ønsket om uafhængighed af naturgas i [adresse] gjort det endnu mere aktuelt at genanvende overskudsvarme.

Sagen fremlægges med henblik på at orientere om det igangværende forarbejde. Nærværende orientering forelægges både i Holbæk og [adresse].

## Indstillinger

Direktøren indstiller at orienteringen tages til efterretning.

## Behandling

Økonomiudvalget, Kommunalbestyrelsen.

## Sagsfremstilling

[adresse] er et forpligtende samarbejde mellem offentlige og private virksomheder i Kalundborg området, hvor virksomhederne anvender hinandens restprodukter som en ressource i forbindelse med den enkelte virksomheds produktion. I [adresse] findes der på nuværende tidspunkt ca. 800.000 MWh overskudsvarme, hvilket svarer til opvarmning af ca. 44.200 husstande.

I de sidste par år er der arbejdet intensivt på, hvordan denne overskudsvarme kunne bringes i spil over en større geografi, idet der ikke er et lokalt varmebehov i ovennævnte størrelsesorden. Særligt kan nævnes arbejdet med at etablere såvel anlæg som infrastruktur for fjernkøling i Kalundborg, hvilket vil gøre det muligt at opsamle den tilgængelige energi for fremtidig nyttiggørelse.

Der er i denne forbindelse startet en dialog mellem virksomhederne i [adresse], Kalundborg Forsyning, FORS og ARGO, samt Kalundborg og [adresse] om at se på samspilsmuligheder. Der er i denne forbindelse også etableret de relevante projektfora med de nævnte deltagere.

[adresse] høringsmateriale til den strategiske varmeplanlægning nævner således muligheden for at indtænke overskudsvarme i den fremtidige varmeforsyning. Samtidigt er denne overvejelse blevet yderligere aktualiseret på grund af de nationale målsætninger om uafhængighed af naturgas og de nationale drøftelser omkring at borgerne i disse områder skal have en melding senest i slutning af 2022 om de kan forvente fjernvarme i deres område.

Energiressourcen fra industrien i Kalundborg koblet med ønsket om uafhængighed af naturgas gør det højaktuelt at tænke samspil mellem de to kommuner om bedre udnyttelse af overskudsvarmen, idet Holbæk Kommune hermed vil kunne fortrænge naturgas med andre varmekilder. Samtidig vil anlæggelse af et rørledningstracé (forsyningsinfrastruktur) fra [adresse] til Holbæk by kunne understøtte forsyningen af både eksisterende og nye virksomheder i området. Endelig vil et sådant tracé kunne tænkes sammen med etablering af den resterende del af [adresse]. Det er endvidere muligt at tænke andre forsyningsarter med i denne trace som for eksempel mulighed for at forbinde Holbæk Kommunes spildevands behov med de eksisterende spillevandsanlæg i Kalundborg området,

Det kommende arbejde skal yderligere kvalificere muligheder og udfordringer. Det kræver store investeringer både i forhold til overskudsvarmens opsamling og etablering af transmissionsledninger evt. med afgrening til andre lokalområdet i nærheden af transmissionsledningen, og disse investeringsmæssige behov skal analyseres med et særligt blik på nationale finansierings- og støttemuligheder.

De foreløbige økonomiske analyser viser, at der kan leveres energi til det lokale fjernvarmenet til en konkurrencedygtig varmepris, idet der udestår en decideret samfundsøkonomisk vurdering. Afslutningsvis skal det oplyses at parterne (Kommuner, virksomheder og forsyninger) er i dialog med staten om et samarbejde vedr. etablering af den infrastruktur der er nødvendig for at realisere projektet. Tilsvarende er Klima-, Energi- og Gertrud Bertelsen orienteret om projektet.

## Økonomiske konsekvenser

På nuværende tidspunkt ingen.

### Sagens forløb

18-05-2022 Økonomiudvalget
Anbefales.